**Balatonföldvár Város Önkormányzata Képviselő-testületének**

**19/2022. (X.28.) önkormányzati rendelete**

**a közterületi térfigyelő rendszerről szóló 6/2022. (IV.22.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX törvény 13. § (1) bekezdés 17. pontjában meghatározott feladatkörében eljárva a következőket rendeli el:

**1. §**

(1) A közterületi térfigyelő rendszerről szóló 6/2022. (IV. 22.) önkormányzati rendelet 1. § (2) bekezdés d) pontja helyébe a következő rendelkezés lép:

*(A térfigyelő rendszer működtetésének célja:)*

„*d)* a rendőrség bűnüldöző és közlekedésrendészeti tevékenységének segítése, az önkormányzat és a rendőrség közötti együttműködés erősítése,”

(2) A közterületi térfigyelő rendszerről szóló 6/2022. (IV. 22.) önkormányzati rendelet 1. § (3) bekezdése helyébe a következő rendelkezés lép:

„(3) Balatonföldvár Város Önkormányzatának Képviselő-testülete a térfigyelő rendszer üzemeltetési és kezelési feladatainak ellátására a Balatonföldvári Közös Önkormányzati Hivatalt jelöli ki. A térfigyelő rendszer üzemeltetését és kezelését végző köztisztviselőt, átruházott hatáskörben, a Balatonföldvári Közös Önkormányzati Hivatal jegyzője jelöli ki.”

**2. §**

A közterületi térfigyelő rendszerről szóló 6/2022. (IV. 22.) önkormányzati rendelet 3. § (1) bekezdése helyébe a következő rendelkezés lép:

„(1) Balatonföldvár Város Önkormányzatának Képviselő-testülete, a (2) bekezdésben foglalt kivétellel, a Balatonföldvári Közös Önkormányzati Hivatal költségvetésében tervezi a térfigyelő rendszer jogszerű üzemeltetéséhez szükséges kiadások forrását.”

**3. §**

Ez a rendelet 2022. november 1-jén lép hatályba.

Balatonföldvár, 2022. október 27.

**Holovits György Huba Köselingné dr. Kovács Zita**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. ... napján.

**Köselingné dr. Kovács Zita jegyző**